## El Consell autoritza la col·laboració amb l’Institut de la Cinematografia i de les Arts Audiovisuals per a facilitar continguts audiovisuals digitals a la seua plataforma de vídeo Platfo

*** Platfo és una plataforma digital de vídeo a demanda, impulsada per l’ICAA
* És la primera vegada que es firma este conveni i la seua duració és de quatre anys, prorrogables fins a quatre addicionals**

El Consell ha autoritzat la subscripció del conveni de col·laboració entre l’Institut de la Cinematografia i de les Arts Audiovisuals (ICAA) i l’Institut Valencià de Cultura (IVC) per a facilitar la difusió de continguts audiovisuals digitals en la plataforma Platfo.

Platfo és una plataforma digital de vídeo a demanda, impulsada per l’ICAA, l’objectiu del qual és promoure la transformació digital de l’ecosistema audiovisual espanyol, difondre el patrimoni audiovisual i cultural i fer-lo accessible en línia de manera pública i gratuïta.

Este conveni establix les bases de col·laboració perquè les dos institucions, a través de la Filmoteca Espanyola i la Filmoteca Valenciana, aporten de manera gratuïta fons fílmics significatius conservats en els seus respectius arxius per a la seua difusió en Platfo.

Es tracta de la primera vegada que es tramita este conveni, ja que Platfo és una plataforma de nova creació, i la seua duració és de quatre anys, prorrogables fins a quatre addicionals.

El conveni tindrà efecte a partir de la seua inscripció en el Registre electrònic d’òrgans i instruments de cooperació del sector públic estatal.

Fecha: 17/12/2024